โบรกฯเล็ง NEWS ติดบ่วง Cash Balance ฟาก RCI หลุดบ่วงวันนี้
 โบรกฯเล็ง NEWS ติดบ่วง Cash Balance ฟาก RCI หลุดบ่วงวันนี้
19 พ.ค. 2560

บล.ดีบีเอส วิคเคอร์ส ระบุว่า บริษัท นิวส์ เน็ตเวิร์ค คอร์ปอเรชั่น จำกัด (มหาชน)  หรือ NEWS คาดมีโอกาสสูงแล้วติด Cash Balance 6 สัปดาห์ หลังจากมีการซื้อขายที่สูงมากตอนต้นสัปดาห์ที่ผ่านมา
ด้าน บริษัท ซินเนอร์เจติค ออโต้ เพอร์ฟอร์มานซ์ จำกัด (มหาชน) หรือ ASAP ต้องติดตาม เพราะเข้าเกณฑ์ทุกประการ ยกเว้น P/E 4 ไตรมาสย้อนหลังเป็น 39.59 เท่า ซึ่งตามเกณฑ์แล้วต้องมากกว่าหรือเท่ากับ 40.00 เท่า จึงแล้วแต่ว่าตลาดฯจะปัดจุดทศนิยมขึ้นหรือไม่
ส่วนหลักทรัพย์หมดอายุการใช้ Cash Balance วันนี้(19 พ.ค.) ได้แก่ บริษัท โรแยล ซีรามิค อุตสาหกรรม จำกัด (มหาชน) หรือ RCI อาจมีการเก็งกำไรล่วงหน้า แต่อาจต้องระวังในเรื่องที่ตลาดฯอาจกลับมาขยายเวลาการใช้ Cash Balance ต่อไปอีก
 